แบงก์โน๊ต
มั่นมาก
19 ส.ค. 2554

มั่นมาก
ช่วงนี้ข่าวคราวของ รมว.คลัง กรณ์ จาติกวณิช ซาๆ ไปจากหน้าหนังสือพิมพ์ ที่ไม่ค่อยเป็นข่าวนั้นไม่ใช่ขุนคลังไม่ทำอะไร แต่ทำมากกว่าเดิมนั้นคือการลงพื้นที่ทุกพื้นที่ น้ำท่วมภาคใต้ก็ไปเกาะสมุย ไปดูผู้ประสบภัยหลายจังหวัด และไม่ได้ไปคนเดียว แต่พาศรีภรรยาไปด้วย ทำให้การเดินทางพบปะชาวบ้านไม่เศร้าเหงาหงอย เพราะไปไหนมีแต่คนมาร้องทุกข์ ขอให้ช่วยเหลือ
 




ก่อนหน้าจะลงไปใต้ ขุนคลังไปเยือนธนาคารเพื่อการส่งออกและนำเข้าแห่งประเทศไทย หรือเอ็กซิมแบงก์ ผู้บริหารก็ตั้งอกตั้งใจว่า รมว.คลัง จะมีนโยบายอะไรมาให้รับไปปฏิบัติ 
แต่ผิดคาดเพราะขุนคลังบอกว่า นายกฯ ได้กำหนดวันยุบสภาแล้ว จึงไม่เหมาะที่จะให้นโยบายระยะยาว ฉะนั้นไม่ให้นโยบายอะไร ขอกลับมาเป็น รมว.คลัง รอบ 2 ก่อน จะมาใหม่เพื่อมอบนโยบายระยะยาว
แหมเพื่อนซี้นายกฯ มั่นใจอย่างนี้ พรรคเพื่อไทยฟังแล้วหนาวหรือขำฮับ